section_heading: Uspjesi
paragraph_text: Prvi album sastava Wham! Fantastic objavljen 1983. dobro se prodavao. Singlovi "Young Guns (Go For It)", "Wham Rap! (Enjoy What You Do)", "Bad Boys" i "Club Tropicana" uspeli su se na vrh top ljestvica. Uz svaku pjesmu lansiran je i video spot tako da je došlo do oblikovanja posebnog imidža koji je pratio sastav. U videu "Club Tropicana", zadnjoj uspješnici s albuma Fantastic, objavljenom u ljeto 1983., moglo se vidjeti sunce, kupanje i kupaći kostimi. Uspjeh se nastavlja i s albumom "Make It Big" objavljenom 1984. godine na čijim videospotovima su se mogle vidjeti prepalnule osobe sa širokim osmjesima. Album se vrlo brzo uspeo na prvo mjesto glazbenih ljestvica u Ujedinjemom Kraljevstvu i u SAD-u. Neke od uspješnica bile su "Make it Big", "Wake me up Before You Go-Go", "Freedom", "Everything She Wants" i "Careless Whisper". "Careless Whisper" je bila najveća uspješnica sastava. Sastav Wham! je sredinom 1980-ih bio jedan od najpoznatijih svjetskih pop sastava.